| «I Feel Fine» |
| --- |
|  |
| Canción de The Beatles |
| Lanzamento | Reino Unido - 27 de novembro de 1964Estados Unidos - 23 de novembro de 1964 |
| Formato | Sinxelo 7", 45 RPM |
| Gravada | 18 de outubro de 1964 — EMI Studios, Londres |
| Xénero musical | Rock and roll |
| Lingua(s) | {{{lingua}}} |
| Duración | 2:18 |
| Discográfica | Parlophone (GBR)Capitol Records (USA) |
| Produtor(es) | George Martin |
| Escritor(es) | Lennon—McCartney |
| Cronoloxía |
| 

|  |  |  |
| --- | --- | --- |
| «A Hard Day's Night» | «I Feel Fine» | «Ticket to Ride» |

 |
| Miscelanea | {{{miscelanea}}} |

«**I Feel Fine**» é unha canción do grupo de rock británico The Beatles, escrita por John Lennon (aínda que aparece acreditada como Lennon-McCartney). Foi lanzada en disco sinxelo en 1964, sendo o oitavo da banda.

Desprazou das listas á canción dos Rolling Stones «Little Red Rooster». O sinxelo foi lanzado o 27 de novembro de 1964 como cara A xunto a «She's a Woman», escrita por Paul McCartney, como cara B. O riff desta canción converteuse nun dos característicos de The Beatles xunto aos posteriores de «Day Tripper», «Ticket to Ride», «And Your Bird Can Sing» e «Paperback Writer».

Composición
-----------

John Lennon comezou a escribir «I Feel Fine» mentres estaba gravando «Eight Days a Week». Considéralla como unha das súas composicións máis optimistas. O riff inicial foille inspirado pola canción de Bobby Parker «Watch Your Step».

A retroacción conseguida por Lennon ao comezo da canción pasou á historia da música como a primeira vez na que un grupo de rock utilizaba un axuste do amplificador na gravación. O son foi descuberto por casualidade polos Beatles, ao inclinar Lennon unha das guitarras electro-acústicas contra o amplificador, producindo un son parecido ao que acabou aparecendo no disco. Posteriormente o son foi conseguido facendo soar a quinta cordo ao aire, e progresivamente subindo o volume do seu amplificador Vox. O axuste como recurso musical foi usado en vivo por músicos como Jimi Hendrix, The Kinks e The Who.

Foi interpretada en vivo de forma ininterrompida desde decembro de 1964 ata as súas últimas presentacións en agosto de 1966. Nalgunhas presentacións do ano 1965, Lennon adoitaba iniciar a canción tocando o riff inicial cunha Gibson modelo J-160E, a mesma coa que gravou o histórico axuste, mentres George Harrison seguíao coa súa Gretsch Tennessean.

Persoal
-------

O persoal utilizado na gravación da canción foi o seguinte:

The Beatles
* John Lennon - voz principal (dobrada a dúas pistas), guitarra solista/rítmica
* Paul McCartney - harmonía vocal, baixo eléctrico
* George Harrison - harmonía vocal, guitarra solista/rítmica
* Ringo Starr - batería

Notas
-----

1. ↑  (MacDonald 2005, p. 136)

Véxase tamén
------------

### Bibliografía

* Harry, Bill (2000). Virgin Publishing, ed. *The Beatles — Encyclopedia. Revised and updated* (en inglés). Londres. ISBN 0 7535 0481 2.
* MacDonald, Ian (2005). *Revolution in the Head: The Beatles' Records and the Sixties* (en inglés) (2ª edición revisada ed.). Londres: Pimlico (Rand). ISBN 1-844-13828-3.

### Ligazóns externas

* «I Feel Fine» en The Beatles Collection[*Ligazón morta*]

|  |  |
| --- | --- |
| Control de autoridades | 
* Wd: Q268440
* AllMusic: mc0002571804
* MusicBrainz: ID

 |